เรื่องร้องเรียน (ร้องเรียน) วันที่ 2023-06-29 08:58:25 — แขวงคลองสาน เขตคลองสาน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026218

ขอให้ปรับปรุงการให้บริการของโรงพยาบาลตากสิน  เขตคลองสาน กรุงเทพมหานคร เนื่องจากผู้ร้องแจ้งว่าคุณป้าของตนนั้นได้เข้ารับการรักษาที่โรงพยาบาลดังกล่าวเมื่อวันที่ 24 มิถุนายน 2566 ณ ชั้น 11 ห้องอายุรกรรมรวม ซึ่งใช้สิทธิหลักประกันสุขภาพแห่งชาติ (สิทธิบัตรทอง) ในการเข้ารับการรักษา  และก่อนที่คุณป้าของตนจะเข้ามารักษาที่โรงพยาบาลนี้ คุณป้าของตนอยู่ในความดูแลของศูนย์ดูแลผู้ป่วยแห่งหนึ่ง (ไม่ได้ระบุรายละเอียด)ซึ่งทางศูนย์มีการดูแลแผลกดทับของคุณป้าได้ดีเยี่ยมจนใกล้หายในช่วงบริเวณก้นซ้าย ซึ่งวันแรกที่เข้าไปอยู่โรงพยาบาลตากสินผู้ร้องแจ้งว่าทางโรงพยาบาลจะมีพัดลมให้เตียงละ 1 เครื่อง แต่ ณ วันนั้นเตียงของคุณป้าตนไม่มี  ตนจึงเดินไปหยิบเครื่องอื่นที่ไม่มีคนนอนมาให้คุณป้า  และเมื่อวันถัดมาไปเยี่ยมคุณป้ากลับพบว่ามีพยาบาลนำพัดลมที่ผู้ร้องนำมาไปคืนที่เดิม และคุณป้าก็ได้ออกจากโรงพยาบาลฯเมื่อวันที่  27 มิถุนายน 2566 และกลับไปที่ศูนย์ดูแลผู้ป่วยเช่นเดิม ต่อมาเจ้าหน้าที่จากศูนย์ดูแลผู้ป่วยได้มีการแจ้งและถ่ายรูปมายังผู้ร้องว่าคุณป้าของตนนั้น มีแผลกดทับเพิ่มขึ้นที่ก้นฝั่งขวา  และที่ด้านแผ่นหลังก็เหมือนจะเป็นแผลอีก 1 จุด และแผลกดทับเดิมที่ก้นซ้ายมีอาการแย่ลง มีสีดำคล้ำ ทั้งที่ก่อนหน้านี้ทางศูนย์ดูแลจนใกล้หาย ซึ่งผู้ร้องเห็นว่าโรงพยาบาลมีเครื่องมือที่ครบครันมีบุคลากรที่มากกว่าแต่เพราะเหตุใดถึงดูแลคนป่วยเช่นนี้   ถึงแม้ว่าจะเป็นโรงพยาบาลรัฐบาลแต่ก็ควรมีการปรับปรุงและใส่ใจในการดูแลรักษาเป็นอย่างมาก   เพื่อเป็นการอำนวยความสะดวกในการใช้บริการของประชาชนต่อไป  เบื้องต้นมีการแจ้งเรื่องไปยังสำนักการแพทย์กรุงเทพมหานคร แต่ทางสำนักการแพทย์ฯ มีการโอนสายไปยังสำนักงานปลัดกระทรวงสาธารณสุข  และทางสำนักงานปลัดกระทรวงสาธารณสุขมีการโอนกลับไปยังสำนักการแพทย์  สุดท้ายนี้ผู้ร้องจึงเข้ามาดำเนินการแจ้งเรื่องที่หมายเลขสายด่วน 1111 กด 2  
 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata